ประกาศกระทรวงการคลังประกาศกระทรวงการคลังเรื่องการอนุญาตให้บริษัทเงินทุนและบริษัทเงินทุนหลักทรัพย์ประกอบธุรกิจเกี่ยวกับการจัดให้มีบัญชีดูแลผลประโยชน์ของคู่สัญญา(Escrow Account) อาศัยอำนาจตามความในมาตรา๒๐ (๖) แห่งพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ.๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒(ฉบับที่ ๒) พ.ศ.๒๕๒๘รัฐมนตรีว่าการกระทรวงการคลังอนุญาตให้บริษัทเงินทุนและบริษัทเงินทุนหลักทรัพย์ประกอบธุรกิจเกี่ยวกับการจัดให้มีบัญชีดูแลผลประโยชน์ของคู่สัญญา(Escrow Account) โดยกำหนดหลักเกณฑ์และเงื่อนไขดังนี้ข้อ๑การประกอบธุรกิจเกี่ยวกับการจัดให้มีบัญชีดูแลผลประโยชน์ของคู่สัญญา (EscrowAccount) ให้บริษัทเงินทุนหรือบริษัทเงินทุนหลักทรัพย์รับชำระค่าทรัพย์สินและค่าอื่นใดจากผู้ซื้อหรือผู้จะซื้อที่ได้ทำสัญญาจะซื้อจะขายหรือสัญญาซื้อขายทรัพย์สินต่างๆกับผู้ขายหรือผู้จะขายทรัพย์สิน แล้วแต่กรณีโดยนำไปฝากในรูปตั๋วสัญญาใช้เงินประเภทชำระคืนเมื่อทวงถามของบริษัทเงินทุนหรือบริษัทเงินทุนหลักทรัพย์หรือนำเงินไปฝากไว้ในบัญชีเงินฝากธนาคารที่เปิดไว้กับธนาคารพาณิชย์และให้ดูและการเบิกถอนเงินจากตั๋วสัญญาใช้เงินหรือบัญชีเงินฝากดังกล่าวเมื่อผู้ซื้อและผู้ขายปฏิบัติตามข้อกำหนดในสัญญาประกอบการเปิดบัญชีดูแลผลประโยชน์ของคู่สัญญา(Escrow Account) ครบถ้วนแล้วข้อ๒ ในการให้บริการดูแลการเบิกถอนเงินจากบัญชีดูแลผลประโยชน์ของคู่สัญญา (EscrowAccount) ให้บริษัทเงินทุนหรือบริษัทเงินทุนหลักทรัพย์สามารถเรียกเก็บค่าธรรมเนียมจากการให้บริการและค่าใช้จ่ายอื่นๆจากผู้ใช้บริการได้ แต่จะต้องกำหนดไว้ในสัญญาประกอบการเปิดบัญชีดูแลผลประโยชน์ของคู่สัญญา(Escrow Account) อย่างชัดเจนข้อ๓สัญญาประกอบการเปิดบัญชีดูแลผลประโยชน์ของคู่สัญญา (EscrowAccount) อย่างน้อยต้องมีรายการดังต่อไปนี้(๑)ชื่อและที่อยู่ของคู่สัญญา(๒)ข้อมูลด้านสินทรัพย์ที่เป็นวัตถุแห่งหนี้ในสัญญา(๓)กำหนดขอบเขตความรับผิดชอบและบทบาทหน้าที่ของบริษัทเงินทุนและบริษัทเงินทุนหลักทรัพย์ในการให้บริการดูแลบัญชีผลประโยชน์ของคู่สัญญา(Escrow Account) อย่างชัดเจนทั้งนี้จะต้องไม่รวมถึงการตรวจสอบความสำเร็จของสิ่งปลูกสร้างและการตัดสินว่าคู่สัญญาปฏิบัติตามเงื่อนไขการถอนเงินตามที่ระบุไว้ในสัญญาหรือไม่(๔)หลักเกณฑ์ วิธีการและเงื่อนไขในการออกตั๋วสัญญาใช้เงินหรือการเปิดบัญชีเงินฝากธนาคาร การฝากเงินการเบิกถอนเงิน การชำระดอกเบี้ยข้อปฏิบัติในกรณีที่คู่สัญญาฝ่ายใดฝ่ายหนึ่งผิดสัญญาหรือเกิดข้อพิพาทรวมทั้งการปิดบัญชีดูแลผลประโยชน์ของคู่สัญญา (Escrow Account)(๕)รายละเอียดเกี่ยวกับค่าธรรมเนียมจากการให้บริการดูแลบัญชีผลประโยชน์ของคู่สัญญา(Escrow Account) และค่าใช้จ่ายอื่นๆโดยระบุผู้รับภาระค่าใช้จ่ายดังกล่าวอย่างชัดเจนข้อ๔บริษัทเงินทุนและบริษัทเงินทุนหลักทรัพย์ที่ประกอบธุรกิจการให้บริการดูแลการเบิกถอนเงินจากบัญชีดูแลผลประโยชน์ของคู่สัญญา(Escrow Account) ต้องปฏิบัติดังนี้(๑)กำหนดนโยบายการประกอบธุรกิจรวมถึงขอบเขตหน้าที่ความรับผิดชอบหน่วยงานที่รับผิดชอบรายละเอียดขั้นตอนการปฏิบัติและวิธีการดำเนินการ เช่นระเบียบปฏิบัติในการออกตั๋วสัญญาใช้เงินระเบียบปฏิบัติในการรับฝากหรือเบิกถอนเงินหลักเกณฑ์ในการจ่ายดอกเบี้ยการคิดค่าธรรมเนียมหรือค่าบริการจากลูกค้าแนวทางปฏิบัติในกรณีที่ฝ่ายใดฝ่ายหนึ่งผิดสัญญาหรือเกิดข้อพิพาทและระบบการควบคุมภายใน เป็นต้น โดยกำหนดไว้เป็นลายลักษณ์อักษร ทั้งนี้ นโยบายดังกล่าวจะต้องได้รับความเห็นชอบจากคณะกรรมการบริษัท(๒)จัดให้มีรายละเอียดเกี่ยวกับสิทธิของคู่สัญญาต่อเงินฝากและต้องแจ้งให้ลูกค้าทราบและเข้าใจเกี่ยวกับสิทธิดังกล่าวอย่างชัดเจน(๓)ตรวจสอบดูแลให้มีการปฏิบัติตามกฎหมายหรือกฎเกณฑ์อื่นที่เกี่ยวข้องโดยเคร่งครัดและต้องจัดให้มีระบบการควบคุมภายในที่เหมาะสม(๔)มีการจัดเก็บเอกสารที่เกี่ยวข้องไว้ที่บรัษัทเงินทุนและบริษัทเงินทุนหลักทรัพย์เพื่อให้ธนาคารแห่งประเทศไทยสามารถตรวจสอบได้(๕)บริษัทเงินทุนและบริษัทเงินทุนหลักทรัพย์ต้องปฏิบัติตามหลักเกณฑ์และเงื่อนไขที่ธนาคารแห่งประเทศไทยกำหนดโดยความเห็นชอบของรัฐมนตรีว่าการกระทรวงการคลังข้อ๕[๑] ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๓ธันวาคม พ.ศ.๒๕๔๖ร้อยเอก สุชาติ เชาว์วิศิษฐรัฐมนตรีว่าการกระทรวงการคลังญาณี/พิมพ์๑๐ มีนาคม ๒๕๔๗สุมลรัตน์/ศุภสรณ์/ตรวจ๑๒ เมษายน ๒๕๔๗A+B[๑]รก.๒๕๔๖/พ๑๔๒ง/๕/๑๒ ธันวาคม ๒๕๔๖